วันก่อนได้กลับไปถิ่นเก่าค่ะ เปลี่ยนไปเยอะมากเลย ตอนไปถึงเพื่อนๆยังไม่มา เลยต้องหาร้านนั่งชิวๆ...พอดีค่ำแล้ว ร้านส่วนใหญ่ก็ปิดๆกันไปหมด ร้านนี้เป็นร้านที่อยู่ติดถนนในซอยเลยค่ะ เห็นชัด ร้านดูน่ารัก อบอุ่น แสงไฟที่ใช้ รวมถึง Concept  ร้านสไตล์ Cafe Zakka ชัดมาก..แอบชอบFont ที่ดูเรียบง่ายด้วย เลยพุ่งเข้าไปดู  

บรรยากาศภายในร้านก็ดูอบอุ่นน่ารักค่ะ มีโต๊ะไม้เล็กๆ ตรงมุมมีชั้นวางขายของน่ารักๆอยู่ ส่วนอีกมุมเป็นโซฟานุ่มๆ หน้าเคาเตอร์จะเป็นส่วนโชว์ขนม วันนี้ไม่เห็นขนมเค้กนะคะ เป็นขนมแบบอบ จำพวก สโคน บราวนี่ โอริโอ้คัพเค้ก 
Concept ของร้านนี้คือ ขนมทั้งหลายจะรับมากจากร้านดังๆที่อร่อยๆหลายๆที่ค่ะ เช่นครัวซองค์ก็มาจากร้าน Amatissimo สโคนมาจากร้าน AJK Scones 

ส่วนเครื่องดื่มที่ร้านจะ อย่างกาแฟ ที่ร้านนี้จะไม่มีเครื่องทำกาแฟค่ะ เจ้าของร้านบอกว่า กาแฟอร่อยไม่อร่อย สิ่งที่สำคัญที่สุดคือเมล็ดกาแฟ ถึงจะมีเครื่องชงอย่างดี ถ้าเมล็ดกาแฟไม่เจ๋งก็ไม่อร่อยอยู่ดี ซิมไม่แน่ใจเทคนิคของการชงค่ะว่าเป็นแบบ French Press หรือเปล่ายังไงไว้ไปทานใหม่จะถามดูอีกทีนะคะ พอดีตอนที่ไปนั่งทานมีน้องๆจากนิตยาสารมาถ่ายรูป สัมภาษณ์ด้วย เลยแอบฟังมา 

กาแฟที่วันนี้สั่งมีลาเต้ ค่ะ ไม่หวานมาก หอมมันกาแฟดีค่ะ 
ส่วนอีกแก้วสั่ง Matcha latte ไม่หวาน หอมชา แนะนำเลยค่ะ 
ถ้ามีโอกาสไปแถวนั้นอีก จะแวะไปทานตอนกลางวันนะคะ  